Jieŋâskiäru SM-liigapaje 2022–2023

Jieŋâskiäru SM-liigapaje 2022–2022 lâi SM-liiga 48. paje. Váđuspellâmráiđu aalgij čohčâmáánu 13. peeivi 2022 já nuuvâi njuhčâmáánu 11. peeivi 2023. Playoff-speelâi 1. kiärdu aalgij njuhčâmáánu 13. peeivi, já niäljádâsfinaleh algii njuhčâmáánu 17. peeivi.

 Juávhuh 
Fáárust lijjii ohtsis 15 juávkkud. Tampere lâi áinoo kaavpug, mast lijjii kyehti juávhu.

 Juávkku  Päikkikaavpug  Areena  Kapasiteet  Uáivivälmejeijee  Kapteen HIFK  Helsig  Helsig jieŋâhalli 8 200   Ville Peltonen   Teemu Tallberg HPK  Hämeenlinna  Pohjantähti Areena 5 360   Jarno Pikkarainen   Juuso Hietanen Ilves  Tampere  Nokia Arena 13 330   Antti Pennanen   Eemeli Suomi Jukurit  Mikkeli  Ikioma Areena 4 200   Olli Jokinen  Juhamatti Aaltonen JYP  Jyväskylä  LähiTapiola Areena 4 437   Jukka Rautakorpi   Robert Rooba KalPa  Kuopio  Olvi Areena 5 300   Tommi Miettinen   Tuomas Kiiskinen KooKoo  Kouvola  Lumon Areena 5 950   Olli Salo   Heikki Liedes Kärpät  Oulu  Oulun Energia Areena 6 485   Lauri Marjamäki   Atte Ohtamaa Lukko  Rauma  Kivikylän Areena  4 700  Marko Virtanen   Anrei Hakulinen Pelicans  Lahti  Isku Areena  4 403   Tommi Niemelä   Miika Roine SaiPa  Lappeenranta  Kisapuisto jieŋâhalli  4 820  Ville Hämäläinen   Jarno Koskiranta  20.1.2023    Aaron Irving  30.1.2023    Ville Vainikainen Sport  Vaasa  Vaasan Sähkö Areena  5 000   Risto Dufva   Sebastian Stålberg  15.2.2023    Turo Asplund  Tappara  Tampere  Nokia Arena 13 330   Jussi Tapola   Otto Rauhala TPS  Turku  Gatorade Center 11 820  Jussi Ahokas   Juhani Jasu Ässät  Pori  West Areena 6 350   Karri Kivi   Jesse Joensuu

Vuáđuspellâmrááiđu tavlustâh

 Playoff-speelah 

 Fiinaalráiđu 
Tamperelâš jieŋâskiärrujuávkku Tappara vuoitij jieŋâskiäru suomâmiäštárvuođâ, ko tot juuvsâi niäljád vuáitus fiinaalrááiđust Lahti Pelicans vuástá cuáŋuimáánu 27. peeivi 2023. Loppâloopâst Tappara vuoitij fiinaalrááiđu viehâ čielgâsávt 4–1 já siämmást seervi historjá oovcenubálovváád miäštárvuođâ. Tappara lâi mudoi-uv miänástum uáli pyereest SM-liigast, ko tot lâi vuáittám ovdebái käävci paje ääigi joba neljii ađai pele miäštárvuođâin. Miitaalsoojij ulguubel Tappara lâi pááccám ovdebái love ive ääigi tuše paje 2020–2021.

Veik Pelicans ij miäštárvuođâ luhostumgin vyettiđ, te jis váldoo huámmášumán seervi puáđushistorjá, te nubbe saje ij lamaš ollágin hyeni. Pelicans lâi nomâlâs juksâm tuše oovtâ miitaalsaje ubâ seervi paijeel 30-ihásâš historjá ääigi ovdil paje 2022–2023. Pelicans táppái 4–1 ive 2012 fiinaal jyväskylälii JYPân.

 Fiinaalrááiđu majemuš spellâ 
Veik Tappara vuoitij ubâ fiinaal čielgâsávt, lâi majemuš speelâ uáli čoovgâs. Tappara finnij vuosmuu moolâs jo váhá paijeel miinuut speelâ aalgâ maŋa, ko tot peesâi Pelicans keejist jotelis vyestivollitmân, mast Valtteri Merelä adelij skiäru Anton Levtchin, kii luhostui moolâ časkemist. Tappara paajij vuosmui čiččâm miinuut ääigi ohtsis kulmâ moolâ. Kyehti maajeeb moolâ pajijn Kristian Tanus já Casimir Jürgens. Pelicans kuittâg-uv peesâi speelân fáárun vuosmuu uási nube peeleest Topias Vilén já Ben Blood moolâi keežild. Nubbe uási lâi iänááš molâttem, mut ton loopâst ääigist 39:01 Pelicans Ilkka Kangasniemi luhostui tassiđ speelâ Tappara ráŋgáštâs ääigi.

Kuálmád uási aalgâst Pelicans 20-ihásâš volliitteijee Aatu Jämsen jávuttutij tamperelijd keččeid, ko suu tärhis paccâm teeivâi Tappara moolâ paječiehân ääigist 44:14. Pelicansist soođâi speelâ jođetteijee, veik tot lâi lamaš kuulmâ moolâ vyejettemtiileest. Eidusâš spellâääigi nuuvâi dramaatlávt, ko Tappara vuoitij algâttâs oovce sekuntid ovdil uási loopâ, já Veli-Matti Savinainen stivrij Valtteri Kemiläisii čuovjissäärgispaccâm moolân tuše seekunt ovdil speelâ loopâ. Jotkâääigist Tappara ruátálâš volliitteijee Marcus Davidsson čooskij moolâ ääigist 68:57, já nuvt Tappara vuoitij speelâ sehe suomâmiäštárvuođâ.

 Lopâliih sajeh 
SajeJuávkku 16px  Tappara 16px  Pelicans 16px  Ilves 4.  HIFK 5.  Lukko 6.  KalPa 7.  Ässät 8.  KooKoo 9.  Kärpät10.  TPS11.  Jukurit12.  HPK13.  JYP14.  Sport15.  SaiPa

Käldeeh

*